<classify> SERIKALI ya Tanzania ina mpango wa kujenga kiwanda kikubwa cha kuchakata nyama na kuongeza thamani katika ngozi, chenye uwezo wa kuchinja ngombe 1,500 kwa siku sambamba na mbuzi na kondoo 4,500.Kiwanda hicho kitajengwa mkoani Pwani ikiwa ni ushirikiano kati ya serikali za Tanzania na Misri, ambapo Kampuni ya Ranchi za Taifa Narco na Kampuni ya Uwekezaji ya Misri Necai ndio waratibu.Tayari makubaliano ya awali ya ujenzi huo, ikiwemo upembuzi yakinifu yamesainiwa, lengo likiwa ni kuzifikia fursa mbalimbali zilizopo katika bidhaa za mifugo ndani na nje ya nchi. Mkurugenzi Mtendaji wa Narco, Profesa Philemon Wambura kwa pamoja na Ofisa wa Bodi ya Kampuni ya Necai, Jenerali Ahmed Hassan waliweka saini makubaliano hayo mwishoni mwa wiki Dar es Salaam, wakishuhudiwa na Waziri wa Wizara ya Mifugo na Uvuvi, Luhaga Mpina na Balozi wa Misri nchini, Mohammed Gaber Aboul.Awali akizungumza, Mpina alisema ujenzi wa kiwanda hicho unaweka rekodi kwa nchi hizo ikiwa ni jitihada zilizoanzishwa na Rais John Magufuli baada ya kukutana na Rais wa Misri Abdel Fattah El-Sisi, Agosti mwaka 2017, na kuweka mikakati ya ujenzi huo ambapo hatua za awali zimeanza.Waziri Mpina alisema matumaini yake kuwa uwekezaji huo utakuwa wenye manufaa kwa kuwa asilimia 1.4 ya mifugo yote ifugwayo ipo nchini na asilimia 11 ya mifugo ya Afrika inapatikana Tanzania. Tanzania ina mikataba mbalimbali ikiwemo ya uhifadhi na utunzaji wa mifugo, huku wizara ikiwa bega kwa bega na wafugaji ili kuzalisha mifugo bora na kuwa na nyama shindani pamoja na kuwa na mbari bora za mifugo, alisema Mpina.Kuhusu kiwanda alisema ni mradi wenye kuishangaza dunia ambapo nchi zote zipo tayari kwa ajilibya kutekeleza ujenzi huo,ambapo baada ya miezi mitatu tangu kusainiwa kwa upembuzi yakinifu hatua nyingine za ujenzi zitaendelea, na Tanzania imeahidi kugoa ushirikiano katika hilo.Alisema Tanzania inategemewa na nchi nyingi za Afrika kwa kuuziwa mifugo na hata nyama ikiwemo nchi za Nigeria na Ghana zikiwa zinategemea sana ngozi.Kupitia ujenzi huo, utasaidia kuendelea kukuza uchumi na kutakuwa na solo kubwa nchini Misri, Afrika na dunia kwa ujumla, alisema Mpina huku akibainisha kuwepo pia fursa mbalimbali katika eneo la uvuvi wa samaki. Akizungumza, Balozi wa Misri nchini, Aboul alisema ushirikiano wa dhati baina ya nchi hizo umewezesha kufikia hatua hiyo ya ujenzi wa kiwanda hicho na kutoa manufaa kwa nchi hizo.Alisema makubaliano yaliyofikiwa ni matokeo ya ujumbe wa Misri pamoja na Rais wa nchi hizo walipokutana na Rais Magufuli na wananchi wataanza kuvuna mazao ya mifugo, kukuza uchumi na hats kufanya biashara.Naibu Waziri Abdallah Ulega alisema mradi pia utajikita kunenepesha wanyama walio hai, kuchakata nyama na kuiongeza thamani na kuongeza thamani kwa ngozi na bidhaa zake. Ujenzi utaleta mapinduzi makubwa sekta ya mifugo, ambapo ngombe ataingia kiwandani akiwa hai, lakini akitolewa nyama ambayo nitaweza kuuzwa nchini na nje ya nchi na ngozi ikiwa imeongezewa thamani, alisema.Alisema kwa kuwa mkoa wa Pwani una mifugo mingi iliyohamia, itakuwa fursa kwa kuinua uchumi wa eneo hilo.  <topic>: KITAIFA 